Canonici Divionenses his notulis voluerunt conmendare tenaci memorie quod Girardus de Granciaco, pro suorum venia delictorum atque parentum, dedit prothomartiri Stephano absolute, quicquid servitutis exigebat in Tesa de Aquodio et eius sobole. Factum est autem hoc donum Lingonis in Ecclesia beati Manmetis, ante altare sancti Iohannis ad Fontes, in presentia Arduini, episcopi super Fontes adpodiati nec non Warnerii abbatis Ecclesie Divionensis, astantibus quatuor canonicis Divionensibus, scilicet: Roberto, Duranno, Oberto, Manardo grammatico et imo layco Ricardo de familia sancti Stephani.